open-index/open-wikipedia-markdown huggingface dataset:
Ipeľ

**Ipeľ** (på slovakisk) eller **Ipoly** (på ungarsk) (tysk: *Eipel*) er en 232 kilometer lang elv i Slovakia og Ungarn samt en av sideelvene til Donau. Den har sin kilde sentralt i Slovakia ved fjellene Slovenské rudohorie. Elven renner sørover til den ungarske grensen, før den renner sørvestover, vestover og så sørover igjen langs grensen før den munner ut i Donau nær Szob. 

Ipeľ renner igjennom eller danner grensen mellom regionene Banská Bystrica og Nitra i Slovakia, samt Nógrád og Pest i Ungarn.

## Byer og tettsteder
* Poltár (SK)
* Kalinovo (SK)
* Boľkovce (SK)
* Litke (UN)
* Szécsény (UN)
* Balassagyarmat (UN)
* Šahy (SK)
* Salka (SK)
* Szob (UN)

## Referanser


## Eksterne lenker
*
Kuang (Datong)

**Kuang** (kinesisk: 矿区) er et bydistrikt i byprefekturet Datong i den kinesiske provinsen Shanxi. Det har et areal på 62&nbsp;km² og teller ca. 440&nbsp;000&nbsp;innbyggere (2004).

## Eksterne lenker
* Informasjonsside
Kuang

**Kuang** kan være:

*Bydistriktet Kuang i byprefekturet Datong i provinsen Shanxi i Folkerepublikken Kina;
*Bydistriktet Kuang i byprefekturet Yangquan i provinsen Shanxi i Folkerepublikken Kina.
Irva

**Irva** er en elv i republikken Komi og en av sideelvene til Mezen fra venstre. Elven er 174 kilometer lang og har et nedbørfelt på  Irvas største sideelv er Piju. 

Irva har sin kilde i skogsområdene nord for Emva. Den renner først nordøstover og senere nordvestover. Elven renner ut i Mezen ved landsbyen Glotovo.

## Referanser
MacPaint

**MacPaint** var et bitmap-basert tegneprogram utviklet av Apple Computer og lansert sammen med den opprinnelige Macintosh-modellen 24. januar 1984. MacPaint var bemerkelsesverdig da det ble lansert fordi det kunne generere grafikk som kunne brukes av andre programmer. Ved å bruke maskinens mus, utklippsboken og det innebygde grafikkspråket QuickDraw kunne tegninger klippes ut fra MacPaint og limes inn i dokumenter i tekstbehandlingsprogrammet MacWrite. Grafikk fra programmet kunne også klippes ut og via programmet ResEdit kopieres inn ressursdelen av en annen applikasjon i forbindelse med oversettelse av programmet til et annet språk.

MacPaint ble utviklet av Bill Atkinson, som var en av medlemmene i gruppa som utviklet Macintosh hos Apple. Tidlige utviklingsversjoner av MacPaint ble kalt MacSketch, som viste tilbake til programmets røtter i LisaSketch. Programmet ble senere overtatt av Claris, datterselskapet som Apple opprettet i 1987 for å håndtere programvare. Den siste versjonen av MacPaint var versjon 2.0 som ble utgitt i 1988. MacPaint ble nedlagt av Claris i 1998 p.g.a. sviktende salg.

## Referanser
Inzer

**Inzer** er en elv i Basjkortostan i Russland og er en av sideelvene til Sim. Elven starter der elvene Bolsjojgo og Malogo Inzera renner sammen. Elven er 307 kilometer lang og har et nedbørfelt på . Middelvannføringen er på 

I øvre og midtre deler av nedbørfeltet finnes det karstformasjoner. Her finner man også en del gran- og furuskog, mens furu, bjørk, eik og lind finnes langs nedre deler av elven. Inzer blir blant annet benyttet til tømmerfløting.

De største sideelvene til Inzer er Tiulmen fra høyre og Siurjunziak, Basu og Askyn fra venstre.

## Fotnoter

## Referanser


## Eksterne lenker
*
Solheim Cup 1990

**[[Solheim Cup]] 1990** var første gangen denne golfturneringen fant sted. Den ble arrangert i Orlando, Florida, USA ved Lake Nona Golf & Country Club fra 16. til 18. november 1990. Laget fra USA slo det europeiske laget 11,5 poeng mot 4,5.

## Lagene

Europa
* Mickey Walker (kaptein) - England
* Helen Alfredsson - Göteborg, Sverige
* Laura Davies - Coventry, England
* Marie-Laure de Lorenzi - Biarritz, Frankrike
* Trish Johnson - Bristol, England
* Liselotte Neumann - Finspång, Sverige
* Alison Nicholas - Gibraltar
* Dale Reid - Ladybank, Skottland
* Pam Wright - Torphins, Skottland

USA
* Kathy Whitworth (kaptein) - Monahans,Texas
* Pat Bradley - Westford,Massachusetts
* Beth Daniel - Charleston, Sør-Carolina
* Cathy Gerring - Fort Wayne, Indiana
* Rosie Jones - Santa Ana, California
* Betsy King - Reading, Pennsylvania
* Nancy Lopez - Torrance,California
* Dottie Mochrie - Saratoga Springs,New York
* Patty Sheehan - Middlebury,Vermont

## Format
Det ble totalt delt ut 16 poeng. Fredag hadde fire runder med foursome. Lørdag hadde seks runder med fourball. De siste 8 poengene ble delte ut med singlematcher på søndag. Alle åtte golfspillerne fra hvert lag spilte hver dag.

## Matchene
### Fredag
**Foursome**

### Lørdag
**Fourball**

### Søndag
**Singler**

## Se også
*Solheim Cup

## Eksterne lenker
* 1990 Solheim Cup Match Results
Iton

**Iton** er en elv i Normandie i Frankrike og en av sideelvene til Eure fra venstre. Elven har sitt utspring nær Moulins-la-Marche. I om lag 10 kilometer mellom Orvaux og Glisolles forsvinner den under jordens overflate. 

Elven har en total lengde på 118 kilometer og munner ut i Eure ved Acquigny, sør i Louviers. Den har et nedbørfelt på 1&nbsp;300 km², som dekker rundt 134 kommuner. 

Iton renner gjennom følgende franske departement og landsbyer: 
* Orne: Crulai, Chandai
* Eure: Bourth, Damville, La Bonneville-sur-Iton, Évreux 

## Eksterne lenker
*
Jacob Peter Meyer

**Jacob Peter Meyer** (født 1781 i Christiania, død 14. februar 1856 i Christiania) var en norsk forretningsmann.

## Liv og virke
### Bakgrunn
Jacob Peter Meyer var sønn av høker og trelasthandler Peter Petersen Meyer og Louise Lorentzdatter Helmer, og tilhørte slekten Meyer. Han ble gift i 1805 med Ingeborg Marie Barth Muus (datter av forvalter Johan Henrich Muus og Anne Dorph Falch). De fikk 14 barn, blant annet Thorvald Meyer og har mange etterkommere.

Han vokste opp i Lille Strandgate 4 i Christiania, like ved Bernt Ankers Paléet.

### Forretningsmannen
Det var på kontoret til Bernt Anker han begynte sin karriere. Han tok siden over trelastforretningen og høkerbutikken etter sin far. I 1805 tok han handelsborgerskap. Han ble etterhvert også en av byens største skipsreder og trelasthandler. Han hadde litt av et forretningstalent, og da han døde ble han omtalt som en av byens rikeste menn.

Jacob Meyer er det største navn i norsk travsports historie. Han var en av stifterne av landets første hesteavlsforening 1832 og var også en av initiativtakerne til det første offentlige travløp i Norge. Det foregikk på Bjørvika under Christiania-markedet samme år. Det store klassiske travløpet «Jacob Meyers pokalløp» gikk av stabelen første gang 1896 til hans minne, og det var hans sønn Thorvald som bekostet pokalen. Fremdeles er dette løpet en av de store årlige festdager på Bjerke travbane.

1813–32 var Meyer sjef for Den ridende Borgergarde eller Det Gule Kor, og denne stillingen gav ham tittelen rittmester. 1822 ble han utnevnt til ridder av den svenske Vasaorden.

## Verv og utmerkelser
* 1813-1832: *Rittmester av Det Gule Kor*, og sjef for *Den Ridende Borgergarde*.
* 1822 ble han utnevnt til ridder av den svenske Vasaorden.

## Eiendommer han kjøpte

* Alunverket
* Losby bruk 
* Loengen 
* Stensbergløkken (Meyerløkka)

## Referanser


## Kilder
* Arthur Skjelderup: *Christianiafamilien Meyer*
* Losbygods
Markgrevskapet Brandenburg

**Markgrevskapet Brandenburg** (tysk *Markgrafschaft Brandenburg* eller *Mark Brandenburg*) var et stort fyrstedømme i Det tysk-romerske riket fra 1157 til 1806. Det spilte en vesentlig rolle i Tyskland og Sentral-Europa.

Brandenburg utviklet seg fra Nordmark som ble grunnlagt i landområdet til det slaviske folket venderne. De regjerende markgrevene ble satt inn som høyt respekterte kurfyrster i Den gylne bullen i 1356, noe som ga dem stemmerett i valget av den tysk-romerske keiseren. Staten ble da etter hvert også kjent som *Kurfyrstedømmet Brandenburg* (*Kurfürstentum Brandenburg* eller *Kurbrandenburg*).

Huset Hohenzollern tok over tronen av Brandenburg i 1415. Under Hohenzollerns styre fikk Brandenburg raskt mer makt på 1600-tallet og arvet Hertugdømmet Preussen. Dette ble til Brandenburg-Preussen, en forløper for Kongedømmet Preussen, som skulle bli den ledende tyske staten på 1700-tallet. Selv om den høyeste tittelen  til kurfyrstene var konge av Preussen, var maktbasen deres i Brandenburg og hovedstedene Berlin og Potsdam.

Markgrevskapet Brandenburg endte da det gamle tysk-romerske riket ble oppløst i 1806 og ble erstattet av den prøyssiske provinsen Brandenburg i 1815. Til tross for en treg start i Det tysk-romerske riket, klarte Hohenzollern i Kongedømmet Preussen å samle Tyskland og opprette Det tyske riket i 1871. «Mark Brandenburg» blir fremdeles uformelt benyttet i dag om forbundslandet Brandenburg i Tyskland.

## Litteratur
*''

## Eksterne lenker
* Brandenburg1260.de Hochmittelalter in der Mark Brandenburg
* Der Brandenburger Landstreicher 
* Historisk kart over Brandenburg fra 1789
Liselotte Neumann

**Liselotte «Lotta» Neumann** (født 1966) er en svensk profesjonell golfspiller.

Neumann prøvde seg som liten på mange ulike ballsporter, blant annet fotball, men det ble golfen som skulle bli hennes valg. I 1978 vant hun som 12-åring sin første juniorkonkurranse, Colgate Cup, og da hun var 15 år ble hun svensk seniormester. Hun vant ytterligere svenske mesterskap- og juniorseirer før hun ble profesjonell på Ladies European Tour 1985. 1988 kom hun med på den amerikanske LPGA-touren og ble samme året den første svenske golfspilleren som vant en major, US Women's Open.

Neumann har alltid holdt god kontakt med sin hjemmeklubb, Finspångs GK, og har flere ganger budt inn verdensklassespillere til klubben.

Neumann spilte i Solheim Cup i 1990, 1992, 1994, 1996, 1998 og 2000.

## Meritter
### Majorseire
* 1988 US Women's Open

### LPGA-seire
* 1991 Mazda Japan Classic
* 1994 Minnesota LPGA Classic, Weetabix Womens British Open, GHP Heartland Classic
* 1996 Chrysler-Plymouth Tournament of Champions, PING Welch’s Championship, First Bank Presents the Edina Realty LPGA Classic
* 1997 Welch’s Championship, Toray Japan Queens Cup
* 1998 Standard Register PING, Chick-fil-A Charity Championship
* 2004 Asahi Ryokuken International Championship

### Seire på Europatouren
* 1991 IBM Ladies Open
* 1992 Sunrise Cup
* 1993 Hennessy Ladies' Cup
* 1994 Hennessy Ladies' Cup, Trygg Hansa Ladies' Open
* 1995 Trygg Hansa Ladies' Open

### Øvrige seire
* 1987 Singapore Open
* 1992 World Team Championship
* 1995 Australian Open

### Utmerkelser
* 1988 Golf Digest Rookie of the Year
* 1994 Årets golfspiller i Sverige, *Golf World's* Most Improved Golfer

## Eksterne lenker
* 
* Liselotte Neumann hos Ladies European Tour
* Liselotte Neumann hos Finspångs GK

__NOTOC__
Reidar Aasgaard

**Reidar Aasgaard** (født 1955) er professor i idéhistorie ved Universitetet i Oslo. Han er utdannet teolog, og har jobbet som prest og sogneprest. Deretter jobbet han en periode på Teologisk fakultet ved UiO, før han begynte i stillingen som førsteamanuensis i idéhistorie ved Institutt for filosofi, ide- og kunsthistorie og klassiske språk (IFIKK) i 2008. I serien Verdens hellige skrifter har han redigert antologien *[[Tidligkristne apokryfer]]*.

## Eksterne lenker

* Ansatteside ved UiO
* Presentasjon av Aasgaards disputas
Kvívíkar kommuna

**Kvívíkar kommuna** er en kommune på Færøyene. Den omfatter bygdene Kvívík, Leynar, Válur, Stykkið og Skælingur. Kommunens administrasjon holder til i Kvívík. Den 1. januar 2016 hadde kommunen 582 innbyggere, hvorav 301 i selve Kvívík. Kommunen ble opprettet ved delingen av Norðstreymoyar prestagjalds kommuna i 1913.

## Referanser
Sørvágs kommuna

**Sørvágs kommuna** er en kommune på Færøyene. Den omfatter den vestre halvdelen av øya Vágar samt øya Mykines, i alt 84&nbsp;km². Administrasjonssentrum er Sørvágur. Øvrige bygder er Mykines, Bøur og Gásadalur. Kommunen grenser i øst mot Vága kommuna, som omfatter resten av øya. Færøyenes eneste lufthavn, Vágar lufthavn, ligger i kommunen. Den 1. januar 2017 hadde kommunen 1&nbsp;128 innbyggere, hvorav 1&nbsp;032 i selve Sørvágur.

Ved innføringen av det kommunale selvstyret på Færøyene i 1872 ble hele øya en del av Vága prestagjalds kommuna. I 1911 ble kommunen delt mellom Mykines og resten av Vágar. I 1915 ble alle kirkesognene på Vágar utskilt som egne kommuner, så kommunene Sørvágur, Miðvágur, Sandavágur og Bøur ble opprettet. I 2005 ble Mykines og Bøur innlemmet i Sørvágs kommuna, som dermed kom til å omfatte den vestre halvdelen av prestegjeldet.
__NOTOC__
## Se også
*Liste over borgermestre i Sørvágur

## Referanser


## Litteratur
*

## Eksterne lenker
*
Michel Fokine

**Michel Fokine** (fransk transkripsjon; russisk: Михаил Михайлович Фокин, *Mikhail Mikhajlovitsj Fokin*; født  i St. Petersburg i Russland, død 22. august 1942 i New York City i USA) var en russisk ballettdanser og koreograf.

Han anses som grunnleggeren av den moderne ballett.

Michel Fokine ble utdannet ved Den keiserlige ballettskole i St. Petersburg. I 1898 hadde han sin debut ved Mariinskij-teateret. Fra 1902 arbeidet han også som lærer ved ballettskolen. I denne perioden oppstod blant annet *[[Acis og Galatea]]* (1905) og *[[Den døende svane]]* (1907), den siste en solo for Anna Pavlovna Pavlova.

I 1909 tok han i mot Sergej Pavlovitsj Djagilevs innbydelse til Paris og ble der koreograf for Ballets Russes. I hans tid der ble den 19. mai 1909 hans ballett *[[Polovetzdanser]]* uroppført ved Théâtre du Châtelet. Senere fikk han verdensberømmelse for verker som *[[Les Sylphides]]* (1909) og *[[Ildfuglen]]* (1910). Andre høydepunkter var ballettene *[[Petrusjka (ballett)|Petrusjka]]* (1911), *[[Le Spectre de la Rose]]* (1911) og *[[Daphnis og Chloe]]* (1912). I 1912 forlot Fokin *Ballets Russes*, på grunn av det tette forholdet mellom Djagilev og Vaslav Nijinskij.

I 1919 utvandret han til USA og virket der ved forskjellige ballettensembler. I 1932 fikk han amerikansk statsborgerskap. Hans livsverk omfatter mer enn 70 balletter.

## Referanser


## Litteratur
* Beaumont, Cyril W. (1945): *Michel Fokine and His Ballets*, C.W.Beaumont, London, ISBN 1852730501

## Eksterne lenker
* 
* 
* 
*  Fokine, Michel, 1880-1942. Papers: Guide. i The Harvard Theatre Collection, Houghton Library, Harvard College Library
*  Fokine, Michel (1880 - 1942), Australia Dancing
Nes kommuna

**Nes kommuna** er en kommune på Færøyene. Den omfatter bygdene Toftir, Saltnes og Nes på Eysturoy. Kommunen har et flateinnhold på 14 km².

Den 1. januar 2022 hadde Nes kommuna 1&nbsp;452 innbyggere.

Ved innføringen av det kommunale selvstyret på Færøyene i 1872 var Nes sókn en del av Eysturoyar prestagjalds kommuna. I 1896 ble Nes og Gøtu kommuna skilt ut som en egen kommune, og i 1912 ble denne delt i to. I 1967 ble Runavíkar kommuna utskilt fra Nes som en egen kommune.

## Referanser


## Se også
*Liste over borgermestre i Nes

## Eksterne lenker
*
Sahachiro Hata

**Sahachiro Hata** (秦 佐八郎; *Hata Sahachiro*, født 23. mars 1873 i Tsumo i Japan, død 22. november 1938 i Tokyo) var en japansk vitenskapsmann og bakteriolog. 

Hata forsket som assistent side ved side med Paul Ehrlich ved *Institut für experimentelle Therapie* i Frankfurt am Main i Tyskland. Han ble kjent ved sitt bidrag til utviklingen av arsphenamin, det første virksomme medikament mot syfilis. Han ble to ganger nominert til Nobelprisen for medisin, men fikk den ikke.

## Referanser


## Eksterne lenker
* Priswebside
Markedspleier

**Markedspleier** (engelsk: *market maker*) eller **prisstiller** er en person eller et foretak som stiller både kjøps- og salgskurs på et finansielt instrument eller en råvare, i håp om å tjene på bid-ask-spreaden (forskjell mellom kjøps- og salgskurs). Hovedfunksjonen er som regel å gjøre kjøpsobjektet mer likvid.
Vágs kommuna

:*Må ikke forveksles med [[Vága kommuna]].*

**Vágs kommuna** er en kommune på Færøyene. Den ligger sør på øya Suðuroy, og omfatter bygden Vágur og grenden Nes. Vágs kommuna ble utskilt fra Suðuroyar prestagjalds kommuna i 1906, og Nes ble overført til Vágur fra Porkeris kommuna i 1928. Den 1. januar 2014 hadde Vágs kommuna 1&nbsp;320 innbyggere.

## Politikk

Kommunestyrevalget avholdt den 8. november 2016 valgte kommunestyre for perioden 2017–2020:

Kommunestyrevalget avholdt den 13. november 2012 valgte kommunestyre for perioden 2013–2016:

## Referanser


## Eksterne lenker
* Kommunens nettside
Vestmanna kommuna

**Vestmanna kommuna** er en kommune på Færøyene. Den omfatter bygda Vestmanna nordvest på Streymoy. Den 1. januar 2022 hadde kommunen 1&nbsp;260 innbyggere.

Ved innføringen av det kommunale selvstyret på Færøyene i 1872 ble Vestmanna sókn en del av Norðstreymoyar prestagjalds kommuna. I 1892 ble Vestmanna utskilt som en egen kommune.

## Se også
*Liste over borgermestre i Vestmanna

## Referanser


## Eksterne lenker
*
Benjamin Tyler Henry

**Benjamin Tyler Henry** (født 1821, død 1898) var en amerikansk børsemaker og oppfinner, mest kjent for Henry Model 1860-rifla, det første funksjonelle repetergeværet. 

Henry ble ansatt ved New Haven Repeating Arms Company av Oliver Winchester mot slutten av 1850-tallet, og fikk i oppdrag og forbedre den tidligere bøyleriflen *Volcanic repeating rifle*. I oktober 1860 patenterte Henry sitt nye design, og riflen gikk inn i produksjon og ble brukt under den amerikanske borgerkrigen og senere i den «ville vesten». New Haven Repeating Arms Co. ble omdøpt til Winchester Repeating Arms Company og fortsatte å produsere Henry-rifler frem til den forbedrede Winchester-riflemodellene Winchester Modell 1866 og Winchester Modell 1873 ble introdusert.

Henry var også delaktig i utviklingen av .44 Henry-patronen for Modell 1860, og som også ble brukt i Modell 1866.

## Referanser
Nyfeminisme

**Nyfeminisme** er en retning innenfor den nye feminismebølgen som kom i slutten av 1960-årene og begynnelsen av 1970-årene. I Norge ble den første nyfeministiske gruppen etablert i Oslo høsten 1970, inspirert av den nye amerikanske radikale kvinnebevegelsen. Det ble siden etablert en rekke slike grupper i Norge. Bevegelsen gikk gradvis i oppløsning i 1980-årene, og personer aktive innen nyfeminismen gikk da inn i andre former for feministisk og kvinnepolitisk virksomhet.

Nyfeminismen var som bevegelse lite ensartet, og med mange retninger. En sentral idé som de fleste nyfeminister delte var at kvinner var undertrykket av et «patriarkalsk system».

## Se også
* Feminisme
Norðurþing

**Norðurþing** er en kommune på Island. Den har . Kommunen ble opprettet i 2006 ved sammenslåing av kommunene Húsavíkurbær, Kelduneshreppur, Öxarfjarðarhreppur og Raufarhafnarhreppur.

## Referanser



## Eksterne lenker
*
Hvalfjarðarsveit

**Hvalfjarðarsveit** er en kommune (sveitarfélag) i regionen Vesturland på Island. Kommunen ble opprettet 20. november 2004, da kommunene Hvalfjarðarstrandarhreppur, Innri-Akraneshreppur, Leirár- og Melahreppur og Skilmannahreppur ble slått sammen.

## Referanser


## Eksterne lenker
*
Langanesbyggð

**Langanesbyggð** er en kommune (sveitarfélag) i regionen Norðurland eystra nordøst på Island. Den har navn etter halvøya Langanes.

Kommunen ble dannet 10. juni 2006 ved sammenslåing av kommunene Þórshafnarhreppur og Skeggjastaðahreppur, etter avstemning i april samme år. I 2022 ble også nabokommunen Svalbarðshreppur slått sammen med Langanesbyggð.

Kommunen ligger i Norðausturkjördæmi valgkrets, og har kommunenummer 6709. 

## Referanser
Strandabyggð

**Strandabyggð** er en kommune nordvest på Island i regionen Vestfirðir. Kommunen oppsto etter at Hólmavíkurhreppur og Broddaneshreppur ble slått sammen den 10. juni 2006 (etter avstemning i april samme år). Det ble samtidig avholdt et valg for å finne navn til den nye kommunen, hvor det var tre alternativer: Strandahreppur, Strandabyggð og Sveitarfélagið Strandir.

Kommunen ligger under Norðvesturkjördæmi valgkrets, og har kommunenummer 4911. Hólmavík er kommunehovedstaden, med ca. 380 innbyggere.

## Referanser


## Eksterne lenker
*
Húnavatnshreppur

**Húnavatnshreppur** er en tidligere kommune på Island. Den eksisterte fra 2006 til 2022.

Kommunen ble opprettet 1. januar 2006 ved sammenslåing av Sveinsstaðahreppur, Torfalækjarhreppur, Svínavatnshreppur og Bólstaðarhlíðarhreppur, etter at det var holdt folkeavstemning i de fire kommunene 20. november 2004. 11. mars 2006 ble det godkjent i folkeavstemninger å slå sammen Húnavatnshreppur og Áshreppur, som ble slått sammen 10. juni samme år som Húnavatnshreppur. 

I 2022 ble kommunen slått sammen med Blönduós og dannet den nye kommunen Húnabyggð.

## Referanser




## Eksterne lenker
*
Kujalleq

**Kujalleq** er en kommune på Grønland. Kommunen er den sørligste på Grønland og ble etablert 1. januar 2009. Den består av de tidligere kommunene Nanortalik, Narsaq og Qaqortoq. I tillegg fikk Kujalleq tildelt et større, men ubebodd stykke land på østkysten av Grønland, som strekker seg fra Lindenowfjorden til Timmiarmiut. Dette landstykket tilhørte tidligere Tasiilaq kommune.

Kommunen har en befolkning på  (2014). Per januar 2008 hadde de kommunene som i dag utgjør Kujalleq en befolkning på 7&nbsp;755. Dette er den minste kommunen på Grønland, med 53&nbsp;000 km², noe som er ca. 10&nbsp;000 km² større enn Danmark. 

## Byer og bygder
Byer:
*Nanortalik
*Qaqortoq
*Narsaq

Bygder:
*Alluitsup Paa
*Tasiusaq
*Narsaq Kujalleq (Narsarmijit)
*Ammassivik
*Aappilattoq
*Qassimiut
*Eqalugaarsuit
*Saarloq
*Igaliku
*Narsarsuaq
*Qassiarsuk

## Se også
* Kujataa, verdensarvområde fra 2017
## Referanser


## Eksterne lenker
*
The Beatles: The First U.S. Visit

***The Beatles: The First U.S. Visit*** er en arkivfilm dokumentar av the Beatles' første reise til Amerika i februar, 1964. Den ble filmet av dokumentar filmteamet Albert and David Maysles, hvor de brukte materiale fra deres 16mm dokumentar, *What's Happening! The Beatles In The USA*, fra 1964.  Og dokumenterer the Beatles' første USA reise, gjennom New York City, Washington, D.C., og Miami Beach. Filmklipp av the Beatles (som ofte opptrådte uærbødig foran kamera) i hotellrom tar opp mesteparten av den ikke-musikalske delen av filmen. Den andre delen av filmen er the Fab Four's innspilte opptredener på *[[The Ed Sullivan Show]]*, som ikke ble inkludert i den originale utgivelsen fra 1964. Alt er vist i kronologisk rekkefølge.

## Sporliste
### The Ed Sullivan Show (NYC #1)
# "All My Loving"
# "Till There Was You"
# "She Loves You"
# "I Want to Hold Your Hand"

### The Washington Coliseum Concert
# "I Saw Her Standing There"
# "I Wanna Be Your Man"
# "She Loves You"

### The Ed Sullivan Show (Miami)
# "From Me To You"
# "This Boy"
# "All My Loving"

### The Ed Sullivan Show (NYC #2)
# "Twist and Shout"
# "Please Please Me"
# "I Want to Hold Your Hand"

## Referanser


## Eksterne lenker
*
Viðareiðis kommuna

**Viðareiðis kommuna** er en kommune på Færøyene. Den omfatter bygda Viðareiði, lengst nord på Viðoy. Den er Færøyenes nordligste kommune.

Det kommunale selvstyret på Færøyene ble innført i 1872, og kommunene svarte til prestegjeldene. Norðoya prestagjalds kommuna ble delt i tre i 1908, så Viðareiði og de utenforliggende øyene ble en egen kommune: Viðareiðis, Fugloyar og Svínoyar kommuna. I 1913 ble kommunen på nytt delt i Viðareiðis kommuna og Fugloyar og Svínoyar kommuna.

## Se også
*Liste over borgermestre i Viðareiði

## Referanser


## Eksterne lenker
*
Qaasuitsoq

**Qaasuitsoq**, eller **Qaasuitsup kommunia**, var en kommune på Grønland. Den hadde i 2014 en befolkning på . Qaasuitsoq kommune eksisterte fra 1. januar 2009 og fram til den ble delt 1. januar 2018.

## Historie
Kommunen ble etablert 1. januar 2009, og besto av de tidligere kommunene Kangaatsiaq, Aasiaat, Qasigiannguit, Ilulissat, Qeqertarsuaq, Uummannaq, Upernavik og Qaanaaq. Pr januar 2008 hadde de kommunene som i dag utgjør Qaasuitsup en befolkning på 17 867. 

Dette var Grønlands største kommune, med 660 000 km², større en Frankrike. Det var også verdens største kommune.

1. januar 2018 ble kommunen delt i Avannaata i nord og Qeqertalik i sør.

## Geografi
Kommunen besto av 8 byer og 31 bygder:
*Aappilattoq
*Aasiaat (Egedesminde)
*Akunnaaq
*Attu
*Iginniarfik
*Ikamiut
*Ikerasaarsuk
*Ikerasak
*Ilimanaq (Claushavn)
*Illorsuit
*Ilulissat (Jakobshavn)
*Innaarsuit
*Kangaatsiaq
*Kangerluk
*Kangersuatsiaq 
*Kitsissuarsuit
*Kullorsuaq
*Moriusaq
*Naajaat
*Niaqornaarsuk
*Niaqornat
*Nuugaatsiaq
*Nuussuaq (Kraulshavn)
*Oqaatsut (Rodebay)
*Qaanaaq (Thule)
*Qaarsut
*Qasigiannguit (Christianshåb)
*Qeqertaq
*Qeqertat
*Qeqertarsuaq (Godhavn)
*Saattut
*Saqqaq
*Savissivik
*Siorapaluk
*Tasiusaq
*Ukkusissat
*Upernavik
*Upernavik Kujalleq
*Uummannaq

## Referanser


## Eksterne lenker
* Kommunens offisielle hjemmeside
Olav Jørgen Sæter

**Olav Jørgen Sæter** (født 26. november 1884, død 24. november 1951) var lærer, avisredaktør og arbeiderpartipolitiker fra Elverum. Han var stortingsrepresentant for Hedmark i perioden 1921-1945, og var samtidig ordfører i Elverum 1932-1940 og i 1945.

Han var far til senere ordfører Olav Sæter.

## Før krigen
Han var utdannet lærer i 1906 og arbeidet som lærer i Dovre 1906-11 og i Elverum (1911-15 og 1932-). Han var redaktør av *[[Østerdal Arbeiderblad]]* inntil avisen i 1932 ble fusjonert med *[[Hamar Arbeiderblad]]*.

Han ble som lærer arrestert av tyskerne 20. mars 1942 under Læreraksjonen i 1942; han ble sendt via Jørstadmoen til Kirkenes med DS «Skjerstad». Igjen arrestert i 1943 og satt på Grini fra 5. febr. 1943 til 5. febr. 1944. Etter varsel om ny arrestasjon 7. sept. 1944 gikk han over grensen til Sverige.

Han var med på å etablere «Glomdalsmuseets venner» i 1937, og var formann i foreningen 1939–41.

## Etter krigen
Olav Sæter var Elverum Arbeiderpartis ordførerkandidat i det første valget etter krigen – høsten 1945, men de borgerlige representantene stemte på NKPs kandidat Martin Trovåg – samtidig med at noen Ap-representanter stemte blankt. Foranledningen kan ha vært usikkerhet om Sæters opptreden under krigen. 

Ved kommunevalget i 1947  ble ikke Sæter plassert på Aps liste. Før det første kommunestyremøtet etter valget satte Sæter opp en «Arbeidernes fellesliste» sammen med NKP. Aps kandidat Otto Ødegaard ble valgt med stemmer fra de borgerlige representantene. Sæter ble ekskludert fra Elverum Arbeiderparti i desember 1947 for «brudd på Det norske Arbeiderpartis retningslinjer».  I 1948 startet Sæter avisen «Elverumsarbeideren - meddelelsesblad for Elverum arbeiderparti». Før kommunevalget i 1951 startet han listen Elverum Uavhengige Arbeiderparti, som ved valget fikk 27,7% av stemmene og 13 representanter. Arbeiderpartiet fikk 28,7% og 14 representanter.

Sæter døde av slag 24. november 1951 mens han talte på et partiarrangement.

## Referanser


## Eksterne lenker
*
Hunter (TV-serie)

***Hunter*** var en amerikansk action- og krimserie som gikk på NBC fra 1984 til 1991. Serien handlet om en egenrådig og hardbarket politietterforsker (Fred Dryer) som ble tvunget inn i kompaniskap med en kvinnelig etterforsker (Stepfanie Kramer). Serien ble skapt av Frank Lupo. *Hunter* kan beskrives som en tradisjonell amerikansk politiserie fra 1980-tallet, ispedd spektakulære bilforfølgelsesscener, slagsmål og skyting – alt spunnet rundt ulike kriminelle intriger i Los Angeles. 

Serien gikk som Detektime på NRK midt på 1980-tallet.

## Handling
L.A.P.D.-etterforskeren Rick Hunter (Fred Dryer) er en tøff og hardbarket politimann som opptrer i reneste Dirty Harry-stil. Han har lite til overs for tyver, voldtektsmenn og mordere som opererer i Los Angeles' gater. Hans tøffe stil skaper problemer for ham hos politisjefen og han forsøker derfor å bli kvitt ham. På grunn av sin nådeløse stil, blir hans partnere i politiet kortvarige, og han blir derfor tvunget til å samarbeide med den kvinnelige etterforskeren Dee Dee (Stepfanie Kramer). Sammen blir de to et slagkraftig og effektiv middel mot byens mest hardbarkede kriminelle.

## Om serien
I 1995 og 2003 ble serien etterfulgt av to TV-filmer, *The Return of Hunter* og *Hunter: Back in Force*, begge med Fred Dryer og Stepfanie Kramer i hovedrollene. I 2003 ble den etterfulgt av en kortlivet serie med samme tittel, også denne med de samme hovedrolleinnehaverne, men etter bare tre episoder besluttet NBC å kansellere den. Det ble i alt produsert fem episoder, men bare tre ble vist.

### Priser og nominasjoner
*Hunter* ble nominert til Emmy-prisen tre ganger, alle tre gangene for lydeffekter (1987, 88 og 89). Den ble også nominert til en Edgar-pris (for episoden "Investment in Death", i 1990). Serien ble også i årenes løp nominert til en ASC Award og to Young Artist Awards.

Terry Jackson og Russell Solberg ble i 1986 tildelt hver sin Stuntman Award for sine stunt i serien, mens Mike Post og Pete Carpenter ble tildelt hver sin BMI TV Music Award i 1989 for sitt musikalske bidrag.

### Popularitet
Serien fikk bare moderat popularitet i USA og var på sitt mest populære i årene 1988-90. Dens femte sesong (1988–89) ble dens beste med en 19.-plass på Nielsen Ratings Top 30 liste (15,5 millioner seere).

## I rollene
*Fred Dryer ...  Det. Sgt. Rick Hunter
*Stepfanie Kramer ...  Det. Sgt. Dee Dee McCall (1984–1990)
*Darlanne Fluegel ...  Off. Joanne Molenski (1990–1991) 
*Lauren Lane ...  Police Sgt. Chris Novak (1991) 
*Michael Cavanaugh ...  Capt. Lester Cain #1 (1984)
*Arthur Rosenberg ...  Capt. Lester Cain #2 (1984)
*John Amos ...  Capt. Dolan (1984–1985)
*Bruce Davison ...  Capt. Wyler (1985–1986) 
*Charles Hallahan ...  Capt. Charles Devane (1986–1991) 
*John Shearin ...  Lt. Ambrose Finn (1985–1988) 
*James Whitmore Jr. ...  Sgt. Bernie Terwilliger (1984–1986)
*Garrett Morris ...  Sporty James (1986–1989)
*Steve Yager ... Football Fanatic Michael (1990–1991)

## Referanser


## Eksterne lenker
*
Avisio

**Avisio** er en 89 km lang elv i Trentino nord i Italia og en av sideelvene til Adige fra venstre. 

Elven har sitt utspring i Marmolada og renner gjennom Val di Fassa, Val di Fiemme og Val di Cembra før den munner ut i Adige ved Trento.
Isbergantunnelen

**Isbergantunnelen** er en 590 meter lang veitunnel. Den ble bygget for å sikre den rasfarlige strekninga på fylkesvei 7902 mellom Sørbotn i Ramfjorden og Andersdal, i Tromsø kommune. Den ble åpnet i august 2007. 

## Se også
* Veitunneler i Norge

## Referanser
Rowland Wolfe

**Rowland «Flip» Wolfe** (1914–2010) var en amerikansk turner. Han representerte turnforeningen *Dallas Athletic Club*.

Wolfe var anemisk som barn, så hans far meldte ham tidlig inn i Dallas Athletic Club for å trene. Han drev med flere ulike sporter, og ble klubbmester i sin vektklasse i både boksing og bryting. Han utmerket seg i tumbling, noe som ble hans spesialitet. Han vant gull i *Southern AAU Jr. Championships* allerede som 14-åring, i 1929. Dette var hans første konkurranse. Samme år vant han sølv i *Southern AAU Sr. Gymnastics Championships*, og året etter vant han gull i samme mesterskap.

I 1931 fikk han sølv i tumbling i det nasjonale AAU Championships. Han skadet helen i sin andre gjennomføring, og kunne ikke fullføre. Men med sin høye vanskelighetsgrad, salto med dobbel skru, fikk han likevel sølv.

I 1932 vant han tumbling i AAU Championships, og ble med dette kvalifisert til Sommer-OL 1932. Han deltok derfor i tumbling i OL 1932 i Los Angeles, der han vant gull. USA fikk de tre første plassene i denne konkurransen. Treneren hans, Marshall Brown, var samtidig assistenttrener på OL-laget.

## Referanser


## Eksterne lenker
* 
* Biografi med bilder
Qeqqata

**Qeqqata** er en kommune på Grønland. Den har en befolkning på  (2014).

Kommunen ble til i 2009, og består av de tidligere kommunene Maniitsoq og Sisimiut. I januar 2008 hadde Qeqqata en befolkning på 9&nbsp;627. Dette er den nest minste kommunen på Grønland, med 115&nbsp;500 km². Største by i kommunen er Sisimiut.

Kommunen grenser i nord til Qeqertalik kommune, og i sør og øst til Sermersooq kommune.

## Referanser
Kaukasuskrigene

**Kaukasuskrigene** var Russlands invasjon og påfølgende erobring av Tsjetsjenia, Dagestan og det nordvestre Kaukasus mellom 1817 og 1864. Mange konflikter i denne regionen i nyere tid har sin bakgrunn i denne krigen på 1800-tallet.

Krigene ble utkjempet av tre russiske tsarer: Aleksander I, Nikolaj I og  Aleksander II. De fremste russiske militære lederne var Aleksej Jermolov mellom 1816&ndash;1827, Mikhail Vorontsov mellom 1844&ndash;1853 og Aleksandr Barjatinskij mellom 1853&ndash;1856. 

Den russiske invasjonen ble møtt av frenetisk motstand. Den første perioden i krigen, som sluttet samtidig med Aleksander Is død og med dekabristopprøret i 1825, oppnådde forbausende få framganger mot «en håndfull villmenn», sammenlignet med den da ferske seieren over Napoleon. 

I perioden 1825-1830 var det lite aktivitet ettersom Russland samtidig utkjempet en krig mot Det osmanske rike og Persia. Etter betydelige framganger i begge disse krigene gjenopptok Russland sin kampanje i Kaukasus og ble igjen møtt av motstand, anført av Ghazi Mollah, Gamzat-bek og Hadzji Murat. De ble etterfulgt av imamen Sjamil, som ledet fjellfolkene fra 1834 til han ble tatt til fange av Dmitrij Miljutin i 1859. I 1845 oppnådde Sjamils styrker sin mest dramatiske suksess da de sto i mot en stor russisk offensiv ledet av fyrst Vorontsov.

I mars 1855, under Krimkrigen, fikk russerne til en våpenhvile med Sjamil, men våpenhvilen var imidlertid kortvarig og kampene ble gjenopptatt senere samme år. Mellom 1856 og 1859 angrep general Barjatinskij med en hær på 250&nbsp;000 mann, og fjellfolkenes motstand ble til slutt knust, og krigen sluttet med at Russland erobret hele det nordlige Kaukasus. Sjamil svor troskap til tsaren og flyttet til det sentrale Russland. Slutten på krigen ble erklært den 2. juni 1864, gjennom et dekret fra tsaren.

## Fordrivelse av innfødte
En av følgene av krigen var *muhajir*, en utvandring av en stor del av den muslimske innfødte til Det osmanske riket på siste del av 1800-tallet, til selve Anatolia, Balkan og osmanske besittelser i Midtøsten. Utvandringen skjedde dels med tvang og fordrivelse i regi av det russiske militæret, og var avtalt mellom tsaren og sultanen. Anslagsvis 1 million utvandret til sammen, tallene er usikre. Det var særlig tsjerkessere og abkasere som ble fordrevet, samt tsjetsjenere, ossetere og dagestanere. Etter Den russisk-tyrkiske krig (1877–1878) ble en del av disse flyktninger for andre gang da ble fordrevet fra Balkan, og de slo seg blant annet ned i Damaskus-provinsen, Hawran og Balqa. En del tsjerkessere slo seg fra 1878 ned i det som senere ble Jordan og etablerte byen Amman. Tsjetsjenere dannet bosetninger i Zarqa, Sukhna og Suwaylih. Omkring 6000 muhajir kom til Jordan. Muhajir fikk midlertidig skattefritak og fikk tildelt gratis jord til å dyrke.

Forfatterne Mikhail Lermontov og Leo Tolstoj deltok i kampene og poeten Aleksandr Pusjkin skrev om det i diktet «Fangen i Kaukasus» i 1821.
## Referanser
Sørsvann

**Sørsvann** er et mindre vann på Stoa i Arendal.

Vannet er populært som rekreasjonsområde og brukes til både bading og fiske. Det er opparbeidet flere badeplasser langs vannet, to med egne parkeringsplasser, hvor det ene er tilrettelagt for funksjonshemmede.

De fredede og rødlistede artene stor torvlibelle og vårøyenstikker er registrert ved vannet, samt at den rødlistede europeisk ål er observert i vannet.

## Referanser
Bury St. Edmunds-katedralen

**Bury St. Edmunds-katedralen** er en katedral i Bury St. Edmunds. Den har vært en katedral siden 1914, da The Diocese of St. Edmundsbury and Ipswich ble dannet. Den er i nygotisk stil.

## Referanser


## Eksterne lenker
* offisiell hjemmeside (engelsk)
Språkteigen

***Språkteigen*** (tidligere kjent som *Språkrøret* og *Språkøret*) var et norsk radioprogram om det norske språk som ble sendt på NRK Radio fra 1974 til 2020. Programmet besto hovedsakelig av intervjuer, reportasjer og spørsmål fra lytterne om det norsk språk. Det tok for seg tema som ordhistorie (etymologi), språklig påvirkning av norsk, normering på bokmål eller nynorsk samt stedsnavn og personnavn. Programmet varte en halv time og ble sendt på P2 på søndag formiddager.

*Språkteigen* gikk igjennom flere endringer. Det startet under navnet *Språkrøret* med Olav Vesaas og Finn-Erik Vinje som programledere. Vinje var språkkonsulent for NRK, og fast deltager i programmet i perioden 1974–1989, sammen med Frank Nordli som overtok for Vesaas. Deretter kom *Språkøret* med Einar Bjorvatn og Sylfest Lomheim. Lomheim var professor ved Universitetet i Agder og var direktør i Språkrådet fra 2005 til 2010. I 1993 skiftet programmet navn til *Språkteigen*. Mellom 2005 og 2009 var Randi Lillealtern programleder, og Ann Jones hadde rollen 2011-2016. Deretter overtok Torunn Myhre som programleder. Sylfest Lomheim bidro i de fleste sendingene hvor han svarte på språkspørsmål fra lytterne.

Programmet er også tilgjengelig som podkast.

*Språkteigen* hadde et lyttertall på 27 000 i 2015, noe som gav programmet en andel på 5 %.

Etter at *Språkteigen* ble nedlagt i 2020, etablerte NRK et nytt språkprogram, *Språksnakk*, med Klaus Sonstad som programleder.

## Referanser


## Eksterne lenker
* Programmet på NRK Radio
* Språkteigen på Twitter
Portloe

**Portloe** er en liten landsby i Cornwall i England. Den er beliggende på Roselandhalvøya, den sørligste delen av England, innenfor det verdslige sognet Veryan, rundt 2,4&nbsp;km øst for landsbyen av samme navn.

## Næringsveier
Partloe har to fiskefartøyer i full virksomhet, Jasmine og Katy Lil, som fisker etter krabber og hummer i Veryan og Gerrans-bukta, og en flåte av mindre fritidsbåter i sommermånedene. Havnen er drevet av komité. Bortsett fra fiske kan landsbyen by på natur, utsikt, utflukter til fots, og lokal historie. Det har lett tilgang til St. Mawes og andre kystbyer.

## Natur og rekreasjon
Portloe ligger innefor Cornwalls Område med spesielt vakker natur (AONB). Bortimot en tredjedel av Cornwall er innenfor dette området som har samme status og beskyttelse som en nasjonalpark. South West Coast Path, som er Englands lengste tursti, går gjennom landsbyen.

## Film og TV
Komedieserien ''Wild West'', med Dawn French og Catherine Tate, ble spilt inn her. I 2012 ble spillefilmen *About Time*, en produksjon av Richard Curtis, også delvis filmet her.

## Bildegalleri

Fil:Flag of Cornwall.svg|Cornwalls flagg (St. Pirans flagg)
Fil:High ripples from Loe ground.jpg|Sankt Pirans flagg, Cornwalls offisielle flagg, på en flaggstang i Portloe
Fil:The Harbour, Portloe - geograph.org.uk - 412387.jpg|Havnen i Portloe
Fil:Portloe (9210).jpg|Portloe
Fil:Chapel in Portloe (9214).jpg|Kapell i Portloe
Fil:South West Coast Path entering Portloe - geograph.org.uk - 484418.jpg|Turstien South West Coast Path går gjennom Portloe


## Referanser


## Eksterne lenker
* Cornwall Guide nettsted
Sermersooq

**Sermersooq** er en kommune på Grønland. Den har en befolkning på  (2014).

Kommunen ble opprettet 1. januar 2009 og består av de tidligere kommunene Ammassalik, Ittoqqortoormiit, Ivittuut, Nuuk og Paamiut. I januar 2008 hadde Sermersooq en befolkning på 20 998. Dette er den mest befolkningsrike kommunen på Grønland. Arealet er 635 600 km². Største by i kommunen er Nuuk.

## Referanser
Grønlands kommuner

**[[Grønland]]** består siden 2018 av fem **[[kommune]]r**.  Før 2009 var det mange flere mindre kommuner, og fra 2009 til 2018 fire kommuner.

## Kommunene

## Tidligere inndeling

### Landsdeler
*Avannaa (Nordgrønland)
*Kitaa (Vestgrønland)
*Tunu (Østgrønland)

### Kommuner

## Referanser
Concertino

**Concertino** (italiensk: *liten konsert*) var i barokken en betegnelse på en instrumental solistgruppe. Begrepet ble framfor alt brukt i forbindelse med musikkformen concerto grosso hvor en concertino-gruppe spiller mot det fulle orkesteret (ripieno, dvs. tutti) og i den klassisistiske formen Sinfonia concertante.

I den opprinnelige italienske concerto grosso besto concertinoen vanligvis av strykere, i Tyskland ofte også blåsere.
Feministisk filosofi

**Feministisk filosofi** er en samlebetegnelse på filosofi som antar et feministisk perspektiv. Den feministiske filosofien er ikke noen enhetlig skole, men kjennetegnes kun av å ha et feministisk perspektiv felles. Det finnes feministiske filosofer både innenfor den analytiske og den kontinentale tradisjonen. Blant de analytiske feministiske filosofene finner man tenkere som Martha Nussbaum og Marilyn Friedman. Innenfor den kontinentale tradisjonen er Simone de Beauvoir mest kjent. Det finnes også en skole av pragmatisk feminisme.
Lenkekule

Ei **lenkekule** er et prosjektil til bruk i kanoner. Ei lenkekule består av to halvkuler, koplet sammen med kjetting, som tilsammen utgjør ei kule tilsvarende kanonens kaliber. Den primære anvendelsen var ødeleggelse av master og rigg på seilskip, men anvendelse i bakkeartilleri ved beskyting av infanteristyrker har også forekommet. Lenkekuler vil generelt forårsake langt større ødeleggelser enn massive kanonkuler fordi de vil ha et større treffområde.
Christian Thomasius

**Christian Thomasius** (1655–1728) var en tysk jurist, filosof og høyskolelærer som regnes som en av foregangsmennene i den tidlige tyske opplysningstiden.

Thomasius' arbeid for en human strafferett bidro i vesentlig grad til avskaffing av hekseprosessene og bruk av tortur. Han blir regnet som den første akademiker som foreleste på tysk i stedet for den tradisjonelle latinen.

## Liv og virke
Christian Thomasius var sønn av filosofen Jakob Thomasius, som blant annet var rektor ved Universitetet i Leipzig. Christian studerte først filosofi ved Universitetet i Leipzig, og ble uteksaminert som magister 25. januar 1672. En forelesning av faren over Hugo Grotius' *De jure belli ac pacis* («Om krigens og fredens rett») og Samuel von Pufendorfs *De jure naturae et gentium libri octo* («Åtte bøker om natur og folkerett») inspirerte ham til å forsøke seg på rettsvitenskap, og fra vinteren 1675 studerte han ved Universität Viadrina i Frankfurt. Etter uteksaminering i 1679 gav han jusforelesninger ved Viadrina.

Thomasius' kontroversielle standpunkter skaffet ham en rekke motstandere. Kong Christian V av Danmark og Norge anklaget ham for høyforræderi, og han måtte forsvare seg mot beskyldninger om ateisme. Situasjonen eskalerte da Thomasius forsøkte å øve påvirkning på hoffets politikk ved å argumentere for at ekteskap mellom kalvinister og lutheranere burde tillates, og dermed tok standpunkt mot Kurfyrstedømmet Sachsens ekteskapslover. På grunn av dette og andre kontroversielle standpunkt, eksempelvis mente Thomasius at bigami var naturrettslig tillatt, ble han rammet av undervisnings- og publiseringsforbud i Kurfyrstedømmet Sachsen. Det ble utstedt arrestordre på ham, men han klarte å komme seg ut av Sachsen og til Berlin.

I Berlin tilbød kurfyrst Fredrik III, den senere Fredrik I av Preussen, ham en frihavn i Halle i Markgrevskapet Brandenburg med tillatelse til å undervise og lønn på 500 thaler. I Halle ble Thomasius en av grunnleggerne av det juridiske fakultetet ved  Friedrichs-Universität Halle, jusprofessor og fra 1710 universitetsrektor. Han var en av universitetets mest avholdte lærere og en av sin tids mest innflytelsesrike skribenter. I 1709 ble han opptatt i geheimerådet.

Komponisten Georg Friedrich Händel ble immatrikulert ved universitetet i Halle i den hensikt å studere jus med Christian Thomasius, men avbrøt snart studiene til fordel for musikk-karrieren.

## Referanser


## Kilder
* 
* 

## Litteratur
* Christoph Bühler: *Die Naturrechtslehre und Christian Thomasius (1655–1728)*. Roderer, Regensburg 1991, ISBN 3-89073-524-X.
* Peter Schröder: *Christian Thomasius zur Einführung*. Junius, Hamburg 1999, ISBN 3-88506-997-0.

## Eksterne lenker
* 
* 
* 
* 
*
Det elskende menneske

***Det elskende menneske; person og etikk*** er en bok av den norske filosofen Nina Karin Monsen, utgitt i 1987. Boken bygger på første del av hennes ikke antatte doktorgradsavhandling om personalistisk språkfilosofi. Den er utkommet i en rekke utgaver og er oversatt til svensk og serbokroatisk.

1. og 2. utgave ble utgitt av Cappelen Forlag (1987 og 1992), 3. utgave ble utgitt av Universitetsforlaget (1998) og 4. utgave ble utgitt av Fagbokforlaget (2000).

## Bibliografi
*1. utg. Cappelen, 1987, ISBN 82-02-10957-4
*2. utg. Cappelen, 1992, ISBN 82-02-13575-3
*3. utg. Universitetsforlaget, 1998, ISBN 82-00-12877-6, h.
*4. utg. Fagbokforlaget, 2000, ISBN 82-7674-594-6, h.

### Oversettelser
*Svensk: *Den älskande människan; person & etik*, 1990, Stockholm: Atlantis, oversatt av Urban Andersson, ISBN 91-7486-877-2 (inb.) 
*Serbokroatisk: *Čovek koji voli; osoba i etika*, 2006, Novi Sad: Izdavačka knjižarnica Zorana Stojanovića, oversatt av Marija P. Ćorić, ISBN 86-7543-112-0, h.

## Eksterne lenker
* Bokomtale hos bokkilden.no
Bicycle

**Bicycle** (født i 1988, død ukjent) var en norsk varmblods travhest (hingst) etter *Moment of Magic* (far) og *Denise Marie L.* (mor). Kjørte inn i alt kr&nbsp;5&nbsp;517&nbsp;162 fra 1991 til 1999.

Hingsten kjørte inn til 3.-plass i Solvallas Internationella Elitlopp 1996 med Dagfinn Aarum i sulkyen.

Bicycle vant Momarken Grand Prix i 1993, da med Vidar Hop i sulkyen, fikk 2.-plass med Thor Borg i sulkyen i Norsk trav derby 1992 bak *Winnie Laylock*.

## Løpskarriere
*Starter:  157
*1. plasser:  41
*2. plasser:  35
*3. plasser:  18

## Referanser
Chokibune

**Chokibune**, også omtalt som **Chokkibune**, var en vanlig og åpen båt for ferjevirksomhet og mindre ærender på de japanske elvene i Edo-perioden 1603-1868 og Meiji-perioden 1868-1912. Den var gjerne brukt som taxibåt på elvene mellom landet og fornøyelsesbåtene.

Til tross for størrelsen har båten spring mot en meget lang og slank forstevn som sluttet i været høyt hevet over resten av skroget. Som de fleste japanske elvefartøyene har chokibunen flatt bunn, men også en enkel konstruksjon som mot akter sluttet i et lav tverrspeil med bordgangene som «vinger». Båttypens karakteristiske trekket, den meget iøynefallende forstevnen, har alltid vært en japansk særegenhet på de fleste båttyper fra gammelt av. Ordet *chokki* eller *choki* betyr støttann av et villsvin, og *bune* betyr båt.

På tverrspeilet lå en fordypning kalt et «vrikkehull» som er kjent i Norge på de norske prammene for bruk av en enslig åre. Åren som forresten var noe spesielt utformet for størst mulig effekt, ble lagt der for at roeren skal kunne vrikke seg framover. Denne teknikken for roing har vært kjent på de japanske øyene i mange århundrer og brukt endog på mye større havgående fartøyer. Åren kalles yuloh og var oppfunnet i Kina. Åren som på japansk het *ro*, er relativt komplisert i oppbygning i forhold til de vestlige årene.

## Eksterne lenker
* Tegning av en chokibune, en yakatabune og deretter en yanebune
* Japanske båter, Chokkibune
Yanebune

**Yanebune** var en japansk båt fra Edo-perioden 1603-1868 for fornøyelser og båtferd på elvene i byen Edo. 

Betegnelsen ment «båt med tak», og beskrevet en åpen båt med et åpent overbygg med bare et tak. Tegninger fra Edo-perioden viste et utseende som minnet om den åpne båten chokibune med en karakteristiske forstevn. Konstruksjonen på disse luksusbåtene alltid har vært utsøkt, men det varieres etter de regionale forskjeller på forskjellige elver i hele landet. 

De største som hadde kabiner istedenfor åpen overbygg som skulle bare beskytte passasjerene mot solen, ble kalt yakatabune

## Se også
* Yakatabune
* Chokibune

## Eksterne lenker
* Selskapet med skjønnheter på Sumidaelven
Anna Ancher

**Anna Kirstine Ancher** (1859 i Skagen–1935) var en dansk maler. Hun var den eneste av Skagenmalerne  som faktisk ble født i Skagen.

Anna Ancher var datter av kjøpmann og hotelleier Erik Andersen Brøndum (1820–1890) og Ane Hedvig Moller (1826–1916). Hun var den femte i en søskenflokk på  seks, blant dem Christen Degn Brøndum som overtok Brøndums Hotel etter sin far.

Dette hotellet var i flere år knutepunktet for Skagenmalerne, og her møtte hun i 1874 maleren Michael Ancher, som hun giftet seg med 
på hans fødselsdag i 1880. I 1883 fikk de datteren Helga Ancher.

Anna Ancher  studerte i tre år på Vilhelm Kyhns private tegne-og malerskole for kvinner  fra 1875 til 1878 i København, og senere i Paris med Pierre Puvis de Chavannes, sammen med Marie Triepcke. Hun debuterte med utstilling på Charlottenborg i 1880 og fikk stilt ut sine bilder på store utstillinger både i Danmark og Europa og fikk dermed anerkjennelse i sin samtid, i motsetning til de fleste andre kvinnelige kunstnere som måtte kjempe for anerkjennelse. Anna Ancher regnes fremdeles som en av de største kvinnelige kunstnere i Danmark.

## Priser og utmerkelser (utvalg)
* 1924 – Tagea Brandts Rejselegat
* 1913 - Medaljen Ingenio et arti
* 1903 – Eckersbergmedaljen

## Se også
* Skagens Museum
* Kunstnerens mor Ane Hedvig Brøndum i den blå stue

## Referanser


## Eksterne lenker
* 
__NOTOC__